പ്രത്യേക സേവനങ്ങളും ഫീച്ചറുകളും
ജനങ്ങളോടുള്ള ഉത്തരവാദിത്തം നിറവേറ്റാൻ മാധ്യമങ്ങൾ വാർത്തകൾ റിപ്പോർട്ട് ചെയ്യുന്നതിൽ സത്യസന്ധതയും ധാർമ്മികതയും പാലിക്കണം: തൃശൂർ റൂറൽ എസ് പി ശ്രീമതി ഐശ്വര്യ ദോങ്റെ
''തെറ്റായ വിവരങ്ങൾ തടയുന്നതിന്, മാധ്യമ റിപ്പോർട്ടിംഗിലെ ആധികാരികത ഉറപ്പാക്കേണ്ടത് അത്യന്താപേക്ഷിതം'- ശ്രീമതി ഐശ്വര്യ ദോങ്റെ
പിഐബി മാധ്യമ ശില്പശാല തൃശൂർ ജില്ലയിലെ ചാലക്കുടിയിൽ സംഘടിപ്പിച്ചു
ചാലക്കുടി, ജനുവരി 30, 2023
(മാധ്യമങ്ങൾ മാധ്യമ ധർമ്മവും വാർത്തകൾ റിപ്പോർട്ട് ചെയ്യുന്നതിൽ സത്യസന്ധതയും പുലർത്തേണ്ടത് വളരെ പ്രധാനമാണെന്ന് തൃശൂർ റൂറൽ എസ് പി ശ്രീമതി ഐശ്വര്യ ദോങ്റെ പറഞ്ഞു. തൃശൂർ ജില്ലയിലെ ചാലക്കുടിയിൽ മാധ്യമപ്രവർത്തകർക്കായി സംഘടിപ്പിച്ച പ്രാദേശിക മാധ്യമ ശിൽപശാല ഉദ്ഘാടനം ചെയ്ത് സംസാരിക്കുകയായിരുന്നു അവർ . തെറ്റായ വിവരങ്ങളെ ചെറുക്കുന്നതിന്, മാധ്യമ റിപ്പോർട്ടിംഗിലെ ആധികാരികത ഉറപ്പാക്കേണ്ടത് അത്യന്താപേക്ഷിതമാണ് . ഗവൺമെന്റ് പദ്ധതികളെ കുറിച്ചുള്ള വിവരങ്ങൾ സാധാരണക്കാർക്ക് ലഭ്യമാക്കാനും അതിലൂടെ അവർക്ക് പ്രയോജനം ലഭിക്കാനും മാധ്യമങ്ങൾ ശ്രമിക്കണമെന്നും അവർ കൂട്ടിച്ചേർത്തു.
പ്രാദേശിക മാധ്യമ പ്രവര്ത്തകര്ക്കായി കേന്ദ്ര വാർത്താ വിതരണ പ്രക്ഷേപണ മന്ത്രാലയത്തിന് കീഴിലുള്ള കൊച്ചി പ്രസ് ഇന്ഫര്മേഷന് ബ്യൂറോ  ചാലക്കുടി പ്രസ് ക്ലബ്, സെൻട്രൽ ബ്യൂറോ ഓഫ് കമ്മ്യൂണിക്കേഷൻ  തൃശൂർ ഓഫീസ് എന്നിവയുമായി ചേർന്നാണ് തൃശൂർ ജില്ലയിലെ ചാലക്കുടിയിൽ ശില്പശാല സംഘടിപ്പിച്ചത്.
പിഐബി, കേരള ലക്ഷദ്വീപ് മേഖല അഡീഷണല് ഡയറക്ടര് ജനറല് ശ്രീ വി. പളനിച്ചാമി അധ്യക്ഷത വഹിച്ചു. ഗവൺമെന്റ് പദ്ധതികൾ ആഗ്രഹിച്ച ഫലങ്ങൾ കൈവരിക്കുന്നതിനും അവസാന വ്യക്തിയിലേക്കും എത്തിക്കുന്നതിനും മാധ്യമങ്ങൾ വഹിക്കുന്ന പങ്ക് ശ്രീ വി. പളനിച്ചാമി ഊന്നിപ്പറഞ്ഞു. പൊതുനന്മയ്ക്കായി ഗവൺമെന്റ് അവതരിപ്പിക്കുന്ന ക്ഷേമപ്രവർത്തനങ്ങൾക്ക് മാധ്യമങ്ങൾ മതിയായ മുൻഗണനയും ഇടവും നൽകണമെന്നും ശ്രീ പളനിച്ചാമി കൂട്ടിച്ചേർത്തു.
ചടങ്ങിൽ മുതിർന്ന മാധ്യമപ്രവർത്തകരായ ശ്രീ പി എൻ കൃഷ്ണൻ നായർ, ശ്രീ സി കെ പോൾ, ശ്രീ സി ആർ പുരുഷോത്തമൻ എന്നിവരെ ശ്രീമതി ഐശ്വര്യ ദോങ്റെ ആദരിച്ചു.
ശിൽപശാലയുടെ ഭാഗമായി 'കേന്ദ്ര പദ്ധതികളുടെ സാമ്പത്തിക വീക്ഷണം' എന്ന വിഷയത്തിൽ നടന്ന ആദ്യ സെഷന് സാമ്പത്തിക സാക്ഷരതാ കൗൺസിലർ ശ്രീ ടി വി അശോക് കുമാർ നേതൃത്വം നൽകി . കേന്ദ്ര ഗവൺമെന്റ് കാർഷിക, സാമൂഹിക സുരക്ഷാ, വ്യവസായ മേഖലകളിൽ നടപ്പാക്കി വരുന്ന പ്രധാന പദ്ധതികളെക്കുറിച്ചും അവ എങ്ങനെ പ്രയോജനപ്പെടുത്താം എന്നും അവതരണം നടത്തുകയും ചെയ്തു.
'"കേന്ദ്ര ഗവൺമെന്റ് പദ്ധതികളുടെ സാമൂഹിക വീക്ഷണവും ഒരു ജൻ ആന്ദോളൻ സൃഷ്ടിക്കുന്നതിൽ മാധ്യമങ്ങളുടെ പങ്കും'' എന്ന വിഷയത്തിൽ മുതിർന്ന മാധ്യമ പ്രവർത്തകൻ ശ്രീ മോഹൻ ദാസ് പാറപ്പുറത്ത് സംസാരിച്ചു . സമൂഹത്തിലെ ദുർബ്ബല വിഭാഗങ്ങളുടെ ഉന്നമനമാണ് കേന്ദ്ര പദ്ധതികൾ ലക്ഷ്യമിടുന്നതെന്നും അവയെക്കുറിച്ച് ജനങ്ങൾക്കിടയിൽ സ്വീകാര്യത സൃഷ്ടിക്കുന്നതിൽ മാധ്യമങ്ങൾക്ക് വലിയ പങ്കുവഹിക്കാനാകുമെന്നും അദ്ദേഹം പറഞ്ഞു.
പിഐബി കൊച്ചി ഡയറക്ടർ ശ്രീമതി രശ്മി റോജ തുഷാര നായർ കേന്ദ്ര വാർത്ത വിതരണ പ്രക്ഷേപണ മന്ത്രാലയത്തിന് കീഴിലുള്ള വിവിധ മാധ്യമ യൂണിറ്റുകളുടെ പ്രവർത്തനങ്ങളെ കുറിച്ച് വിവരിച്ചു.
പരിപാടിയുടെ ഭാഗമായുള്ള 'അനുഭവങ്ങൾ പങ്കുവെക്കൽ' എന്ന സെഷനിൽ ശാന്തി മെഡിക്കൽ ഇൻഫർമേഷൻ സെന്റർ എന്ന ചാരിറ്റബിൾ സ്ഥാപനം നടത്തുന്ന സാമൂഹിക ഇൻഫ്ലുവൻസറായ ശ്രീമതി ഉമാ പ്രേമൻ, 'ഹലോ റേഡിയോ' എന്ന കമ്മ്യൂണിറ്റി റേഡിയോ സ്റ്റേഷനെ പ്രതിനിധീകരിച്ച് ശ്രീ സൂരജ് രാജ്എന്നിവർ സംസാരിച്ചു.
തൃശ്ശൂർ സി ബി സിയിലെ ഫീൽഡ് പബ്ലിസിറ്റി ഓഫീസർ ശ്രീ അബ്ദു മനാഫ് , ആകാശവാണി ന്യൂസ് തൃശൂർ പാർട്ട്ടൈം കറസ്പോണ്ടന്റും ദൂരദർശൻ ന്യൂസ് തൃശൂർ സ്ട്രിങ്ങറും ആയ ശ്രീമതി ഭരിത പ്രതാപ് എന്നിവർ കേരളത്തിൽ കേന്ദ്ര വാർത്ത വിതരണ പ്രക്ഷേപണ മന്ത്രാലയത്തിന് കീഴിലുള്ള വിവിധ മാധ്യമ യൂണിറ്റുകളെ പ്രതിനിധീകരിച്ച് ചടങ്ങിനെ അഭിസംബോധന ചെയ്തു .
തുടർന്ന് കേന്ദ്ര ഗവൺമെന്റിന്റെ പദ്ധതി ഗുണഭോക്താക്കളായ ശ്രീ കെ കെ കൊച്ചു മുഹമ്മദ് , ശ്രീമതി നിഷ ബിജു  എന്നിവർ അവരുടെ അനുഭവങ്ങൾ പങ്കുവെച്ചു.
കൊച്ചി പിഐബിയിലെ മീഡിയ ആൻഡ് കമ്മ്യൂണിക്കേഷൻ ഓഫീസർ ശ്രീമതി ഷാമില കെ. വൈ. സ്വാഗതവും ചാലക്കുടി പ്രസ് ക്ലബ്ബ് പ്രസിഡന്റ് ശ്രീ.എം.ജി.ബാബു മുഖ്യപ്രഭാഷണവും പ്രസ് ക്ലബ്ബ് സെക്രട്ടറി ശ്രീ.കെ.വി.ജയൻ നന്ദിയും പറഞ്ഞു
കേന്ദ്ര ഗവണ്മെന്റിന്റെ വിവിധ പദ്ധതികളെക്കുറിച്ച് പ്രാദേശിക ലേഖകര്ക്ക് അറിവ് പകരുക എന്ന ലക്ഷ്യത്തോടെയാണ് പിഐബി വിവിധ ജില്ലകളിൽ ഇത്തരം ശില്പശാലകള് സംഘടിപ്പിക്കുന്നത്.
RRTN/SKY